Diari Oficial de la Generalitat Valenciana


Sumari del DOGV 8912, del 24-09-2020 (2020/7509)

ACORD de 31 d'agost de 2020, de la directora general del Sector Públic i Patrimoni, d'incoació del procediment per a la declaració administrativa d'hereva abintestada a favor de la Generalitat i adjudicació dels béns i drets de l'herència de Carmen Palatsi Montull.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8912

Data del DOGV
:   24-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7509


Data del document
:   31-08-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 31 d'agost de 2020, de la directora general del Sector Públic i Patrimoni, d'incoació del procediment per a la declaració administrativa d'hereva abintestada a favor de la Generalitat i adjudicació dels béns i drets de l'herència de Carmen Palatsi Montull. [2020/7509]  
Número d'expedient: EIP 148/2019  
Causant: Carmen Palatsi Montull. DNI: \*\*\*1488\*\*  
Lloc i data de la defunció: Borriana (Castelló), 4 d'abril de 2012.  
  
Últim domicili: Borriana (Castelló).  
  
Antecedents de fet  
La Conselleria d'Hisenda i Model Econòmic ha tingut coneixement mitjançant Provisió de 21 de novembre de 2017 i Decret de 3 de setembre de 2018, del Jutjat de 1a Instància núm. 4 de Vila-real, remés per l'Advocacia General de la Generalitat, de la defunció de Carmen Palatsi Montull.  
De les actuacions prèvies resulta que la causant va atorgar testament, instituint hereu en ple domini a Eduardo García Centelles. Fets els esbrinaments oportuns, es constata que l'hereu mor a Castelló, el 6 d'agost de 1994, abans que la causant, per la qual cosa no arriba a adquirir cap dret hereditari respecte de l'herència de Carmen Palatsi Montull.  
Al no constar l'existència d'altres hereus testamentaris ni legítims, és procedent iniciar el procediment administratiu dirigit a efectuar la declaració de la Generalitat com a hereva abintestada.  
  
Fonaments de dret  
En compliment del que es preveu en l'article 71.1.c de l'Estatut d'Autonomia de la Comunitat Valenciana, en l'article 43 de la Llei 14/2003, de 10 d'abril, de patrimoni de la Generalitat, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'hereus abintestats a favor de la Generalitat respecte d'aquesta herència.  
  
En l'exercici de les competències atribuïdes per la normativa aplicable, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereva abintestada de Carmen Palatsi Montull, conforme al que es preveu en l'article 43 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i en els articles 20 i següents de la Llei 33/2003, de 3 de novembre de patrimoni de les administracions públiques.  
  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puga obtindre sobre el causant i els seus béns i drets.  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seua titularitat que s'estime necessària per a la millor instrucció de l'expedient.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència d'hereus testamentaris o legítims. Qualsevol persona interessada podrà presentar aquestes al·legacions o aportar documents o altres elements de judici amb anterioritat a la resolució del procediment.  
  
València, 31 d'agost de 2020.- La directora general del Sector Públic i Patrimoni: Isabel Castelló García.